CELEX: 32017D0262
Language: bg
Date: 2017-02-06 00:00:00
Title: Решение (ЕС) 2017/262 на Съвета от 6 февруари 2017 година за определяне за Генералния секретариат на Съвета на органа по назначаване и на органа, упълномощен да сключва договори за назначаване, и за отмяна на Решение 2013/811/ЕС

16.2.2017   
            
            
               BG
            
            
               Официален вестник на Европейския съюз
            
            
               L 39/4
            
         РЕШЕНИЕ (ЕС) 2017/262 НА СЪВЕТА
   от 6 февруари 2017 година
   за определяне за Генералния секретариат на Съвета на органа по назначаване и на органа, упълномощен да сключва договори за назначаване, и за отмяна на Решение 2013/811/ЕС
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Правилника за длъжностните лица на Европейския съюз и Условията за работа на другите служители на Европейския съюз, установени с Регламент (ЕИО, Евратом, ЕОВС) № 259/68 на Съвета (1), и по-специално член 2 от посочения Правилник за длъжностните лица и член 6 от посочените Условия за работа,
   като се има предвид, че:
   
               (1)
            
            
               Съгласно член 240, параграф 2, първа алинея от Договора за функционирането на Европейския съюз Генералният секретариат на Съвета се намира под ръководството на генерален секретар.
            
         
               (2)
            
            
               С цел насърчаване на административното опростяване и ефективното управление на персонала генералният секретар следва да разполага с по-широки възможности за делегиране на генералния директор на администрацията на своите правомощия по отношение на прилагането на Правилника за длъжностните лица на Европейския съюз („Правилника“) и Условията за работа на другите служители на Европейския съюз („Условията за работа“). Освен това генералният секретар следва да бъде упълномощен да делегира на всички генерални директори правомощието да вземат решения относно вътрешни повторни назначения и трансфери в съответствие с потребностите в рамките на техните генерални дирекции.
            
         
               (3)
            
            
               Решение 2013/811/ЕС на Съвета (2) следва да бъде отменено,
            
         ПРИЕ НАСТОЯЩОТО РЕШЕНИЕ:
   Член 1
   1.   Правомощията на органа по назначаване, предоставени му в Правилника, и правомощията на органа, компетентен да сключва договори за назначаване на служба, предоставени му в Условията за работа, по отношение на генералния секретариат на Съвета, се упражняват:
   
               а)
            
            
               от Съвета по отношение на генералния секретар;
            
         
               б)
            
            
               от Съвета по предложение на генералния секретар във връзка с прилагането на членове 1а, 30, 34, 41, 49, 50 и 51 от Правилника по отношение на генералните директори;
            
         
               в)
            
            
               от генералния секретар в останалите случаи.
            
         2.   Генералният секретар се упълномощава да делегира на генералния директор на администрацията, изцяло или частично, всяко свое правомощие или всички свои правомощия по отношение на прилагането на Правилника или Условията за работа.
   3.   Генералният секретар се упълномощава да делегира на всички генерални директори правомощието относно повторните назначения и трансферите в интерес на службата в рамките на съответните им генерални дирекции в съответствие с член 7, параграф 1, първа алинея от Правилника.
   Член 2
   Решение 2013/811/ЕС се отменя.
   Член 3
   Настоящото решение влиза в сила на 1 март 2017 г.
   
      Съставено в Брюксел на 6 февруари 2017 година.
      
         
            За Съвета
         
         
            Председател
         
         F. MOGHERINI
      
   
   
      (1)  Регламент (ЕИО, Евратом, ЕОВС) № 259/68 на Съвета от 29 февруари 1968 г. относно Правилника за длъжностните лица и Условията за работа на другите служители на Европейските общности и относно постановяване на специални мерки, временно приложими за длъжностните лица на Комисията (ОВ L 56, 4.3.1968 г., стр. 1).
   
      (2)  Решение 2013/811/ЕС на Съвета от 17 декември 2013 г. за определяне за Генералния секретариат на Съвета на органа по назначаване и на органа, упълномощен да сключва договори за назначаване, и за отмяна на Решение 2011/444/ЕС (ОВ L 355, 31.12.2013 г., стр. 91).